СПРАВКА
За отразяване на становищата, получени след публикуване на проекта за изменение и допълнение на наредба за определяне размера на местните данъци на територията на община Созопол
	
	КОМЕНТАР
	ПРИЕМА СЕ/

НЕ СЕ ПРИЕМА
	МОТИВИ

	1. Предложение №26-00-1391/ 09.10.2024 г. от Елза Радкова, изпълнителен директор на ДЮНИ АД
2. Предложение №26-00-1440/ 22.10.2024г. от Албена Атанасова, Радис груп АД

	1. Несъгласие и молба за преразглеждане на взето решение на Консултативен съвет по туризма за увеличение на туристическия данък в размер на 100% за 4 и 5-звездните хотели на територията на община Созопол.

     Аргументите са следните:

· Увеличението е по-голямо от общия натрупан % на средногодишната инфлация през последните години;
· Увеличението не е предвидено във вече сключените договори с туроператорите за 2025 г.;

· Няма предложение за начина на разходване на средствата от увеличения данък;

· Като най-големият данъкоплатец в общината, нямат информация относно предвидените дейности за популяризирането на Дюни Роял Резорт. 

2. Несъгласие и призив за преразглеждане на решението на Консултативен съвет по туризъм за увеличение на туристическия данък.
Аргументите са следните:

· Увеличението надвишава общия процент на средногодишната инфлация за последните пет години;

· Увеличението не е предвидено в предварително сключените договори с туроператорите за 2025 г.

· Липса на прозрачност относно бюджета и начина на разходване на средствата, получени от увеличението на данъка. Тези ресурси би трябвало да се насочат към реклама и маркетинг на туристически обекти, които плащат данъка.

· Липса на информация за планираните действия за популяризиране на 4 и 5-звездните хотели и за подобряване на инфраструктурата в близост до тях.

	1. Не се приема
2. Не се приема
 
	1. и  2.      
     Съгласно чл. 61с от Закон за местните данъци и такси туристическият данък се определя от Общинския съвет в размер от 0.20 лв. до 3.00 лв.
     Предложеното процентно увеличение е в размер на 100%, но абсолютните стойности се равняват на 0,40 до 0,80 лв. спрямо съответната категория място за настаняване, което би определило туристическия данък в интервал от 0,80 до 1,60 лв. При направена справка се установява, че увеличението е с нулево влияние съобразно цените за нощувка в петзвездни хотели.    За сравнение туристическия данък на 5-звездните хотели в общини като Велинград, Балчик и Велико Търново е 1,50 лв., а в съседна Гърция достига до 10 евро.

     Предвид благоприятния климат и богатото културно наследство, което съхранява Созопол, възможност да бъде балансирано разпределен туристическия поток, е чрез разширяване и обогатяване на културната програма към периферията на активния летен сезон. Това създава необходимост да бъдат предвидени финансови средства, освен за култура, и за да бъде Созопол подготвен през цялата календарна година да посреща туристи като им осигури условия за туризъм, в т.ч. поддържане на обществения ред и чистота, както и реклама на дестинацията и събитията посредством различни комуникационни канали и маркетингови подходи.

Проектът на бюджета, бюджетът и отчета на община Созопол са публични и се обявяват в сайта а общината в предвидените срокове.

    Разходването на приходите от туристически данък е целево. Община Созопол няма обвързаност с частни обекти за тяхното популяризиране, независимо размера на внасяните от тях данъци към местния бюджет. Рекламата е на дестинацията в цялост. През последните години са разработени много дигитални и печатни рекламни материали, които се разпространяват на национално и международно ниво, както чрез утвърдени партньорства, така и чрез участия в туристически изложения. Тази година Община Созопол представи своя туристически продукт на изложенията в Русе, София, Мюнхен, Берлин, предстои във Варшава. На туристическите изложения и в новооснования общински туристически център, Община Созопол презентира както дестинацията, така и частните обекти, посредством предоставени от тях материали.  
    Основната цел на предложеното увеличение е осигуряване на допълнителни средства за подобряване на:

· инфраструктурата, обслужваща туризма на територията на общината, включително местните пътища до туристически обекти; 

· функциониране на общински туристически информационен център и организация на информационното обслужване на туристите; 

· поддържане на туристически обекти, които са общинска собственост или за които правото за ползване и управление е предоставено на общината; 

· организиране на събития и мероприятия с местно и национално значение, които допринасят за развитието на туризма; 

· провеждане на проучвания, анализи и прогнози за развитието на туризма в общината; 

· реклама на туристическия продукт на общината, включително участие на туристически борси и изложения; 

· взаимодействие и членство на общината в туристически сдружения и в съответната организация за управление на туристическия район; 

· подобряване качеството на услугите, предлагани в общинските туристически обекти.




Справката е изготвена на 04 ноември 2024 г.

